DEMCO ดิ่งหนักกว่า 16% หลังพลิกล็อก Q3 ขาดทุน 161 ลบ.
DEMCO ดิ่งหนักกว่า 16% หลังพลิกล็อก Q3 ขาดทุน 161 ลบ.บล.เมย์แบงก์ กิมเอ็ง แนะนำ "ซื้อ" DEMCO มอง Q4/58 กำไรจะสามารถขยายตัวหลังส่งมอบงานขนาดใหญ่ของ EA และ EGAT รวมทั้งอยู่ในช่วงเปิดหน้างานของ WEH โดย ณ เวลา 10.33 น.อยู่ที่ 11.10 บาท ลบ 2.20 บาท หรือ 16.54% มูลค่าการซื้อขาย 259.85 ล้านบาท
17 พ.ย. 2558

ผู้สื่อข่าวรายงานว่า ราคาหุ้น บริษัท เด็มโก้ จำกัด (มหาชน) หรือ DEMCO ณ เวลา 10.33 น.อยู่ที่ 11.10 บาท ลบ 2.20 บาท หรือ 16.54% มูลค่าการซื้อขาย  259.85 ล้านบาท  โดยเปิดตลาดที่ 10.90 บาท ต่ำสุดที่ 10.80 บาท สูงสุดที่ 11.80 บาท

โดยDEMCO พลิกมารายงานขาดทุนสุทธิ 161 ล้านบาท จากกำไรสุทธิ 91 ล้านบาทใน 2Q58 และ 118 ล้านบาทใน 3Q57 โดยจุด surprise ในงวดนี้เกิดจาก DEMCO ในฐานะผู้รับเหมาพัฒนาโครงการลม 2 แห่งที่ได้จ่ายไฟฟ้าไปแล้วตั้งแต่ปลายปี 2556 ได้ตัดสินใจ ตั้งประมาณการหนี้สิน (263 ลบ.) และค่าใช้จ่าย/ ค่าเสียโอกาส (46 ลบ.) ที่จะเกิดขึ้นจากการปรับปรุงฐานเสากังหันลมที่เกิดรอยร้าว ตามเงื่อนไขการรับประกันผลงาน 5 ปี
บล.เมย์แบงก์ กิมเอ็ง แนะนำ “ซื้อ” DEMCO คาดว่ากำไรไตรมาส 4/58 จะขยายตัวได้ เนื่องจากอยู่ในช่วงของการส่งมอบงานขนาดใหญ่ของ EA และ EGAT รวมทั้งอยู่ในช่วงเปิดหน้างานของ WEH ซึ่งเป็นโครงการพัฒนาพลังงานลมที่ให้มาร์จิ้นสูง อย่างไรก็ดี DEMCO อาจมีการบันทึกค่าใช้จ่าย/ ค่าเสียโอกาส เพิ่มเข้ามาจากการปรับปรุงฐานกังหันลมอีกด้วย ซึ่งเราจะต้องสอบถามจากผู้บริหารอีกครั้ง
โดยยังมีมุมมอง บวก ต่อ DEMCO ในการเป็นผู้นำในการเป็นผู้รับเหมาด้านพลังงานทดแทน แต่ทว่าการซ่อมแซมงานที่ส่งมอบนั้น ถือเป็นรายการที่เกิดขึ้นได้ในธุรกิจรับเหมาก่อสร้างทั่วไปรวมถึง DEMCO ซึ่งรายการนี้ มองว่ารายการนี้อาจส่งผลต่อ ความเชื่อมั่น ต่องานอื่นๆในอนาคตได้ และจะสร้างความกังวลบนราคาหุ้นไปอีกระยะ โดยเราจะทบทวนประมาณการอีกครั้งในการประชุมแถลงผลประกอบการ 9 ธ.ค. นี้ คำแนะนำเดิม “ซื้อ” โดยอยู่ระหว่างทดทวนราคาเหมาะสม (เดิม 16.00 บาท/ หุ้น อิง SOTP)
 